Ek laaik van jolSnotkop se nuwe album Laaik van jol bevat 15 Afrikaanse nuutskeppinge uit sy eie pen. Francois Henning, oftewel Snotkop, stel op die nuwe album se kletsrymvernuf ten toon met onder meer die titelsnit Ek laaik van jol en Tyd om te rock. Die album bevat ook die meevoerende snit Song vir my dad, wat Snotkop na sy pa se dood geskryf en opgeneem het. Mense wat dalk in die verlede wou wegskram van Snotkop se totale aanslag, kan egter veilig voel: daar’s g’n gevaar van ‘n vloekwoordjie hier en daar nie! Maar hy is steeds Snotkop en die ritme bruis en die adrenalien pomp. (Select Musiek) Speellys